作者:湯舜民
標題:梁州・指其掌畫其腹雲崩露垂，得之心應乎手電走風飛。天然一筆無窮意。
內容:秋蛇春蚓，野鶩家雞。跳龍臥虎，渴驥猙猊。有陰陽偃仰精微，無偏枯向背支離。樂毅論太名箴敷揚出忠烈之風，逍遙篇孤雁賦醞釀出神仙之氣，曹娥碑告誓文摸臨出孝弟之規。遮莫醒兮，醉兮。一揮一灑非遊戲，幹喜怒系明晦。可知道筆冢累累墨作池，名重京畿。